PATVIRTINTA

Molėtų rajono savivaldybės tarybos

2017 m. vasario 23 d.

sprendimu Nr. -

**MOLĖTŲ RAJONO SAVIVALDYBĖS biudžetinių ĮSTAIGŲ VADOVŲ DARBO APMOKĖJIMO tvarkos APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės biudžetinių įstaigų vadovų darbo apmokėjimo aprašas (toliau – Aprašas) reglamentuoja Molėtų rajono savivaldybės (toliau - Savivaldybė) biudžetinių įstaigų (toliau – įstaiga) vadovų pareiginės algos pastoviosios ir kintamosios dalių nustatymo, priemokų, premijų ir materialinių pašalpų mokėjimo tvarką ir sąlygas.

2. Šis Aprašas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymu (toliau — Įstatymas).

**II SKYRIUS**

**PAREIGINĖS ALGOS PASTOVIOSIOS DALIES MOKĖJIMO TVARKA IR SĄLYGOS**

3. Įstaigos vadovo pareiginės algos pastovioji dalis nustatoma pareiginės algos koeficientais. Pareiginės algos koeficiento vienetas yra lygus pareiginės algos baziniam dydžiui. Pareiginės algos pastovioji dalis apskaičiuojama, atitinkamą pareiginės algos koeficientą dauginant iš pareiginės algos bazinio dydžio .

4. Įstaigos vadovo pareiginę algą sudaro pastovioji ir kintamoji dalys arba tik pastovioji dalis.

5. Įstaigų (išskyrus mokyklų) vadovų pareiginės algos pastovioji dalis nustatoma pareiginės algos koeficientais pagal Aprašo 1 priedą, atsižvelgiant į įstaigos pareigybių sąraše nustatytą darbuotojų pareigybių skaičių ir vadovaujamo darbo patirtį, kuri apskaičiuojama sumuojant laikotarpius, kai buvo vadovaujama įmonėms, įstaigoms ir organizacijoms ir (ar) jų padaliniams.

6. Mokyklų vadovų pareiginės algos pastovioji dalis nustatoma pareiginės algos koeficientais pagal Aprašo 2 priedą, atsižvelgiant į ugdomų mokinių skaičių ir (ar) pedagoginio darbo stažą bei vadybinę kvalifikacinę kategoriją ir veiklos sudėtingumą.

7. Savivaldybės kultūros įstaigų vadovų, pagal Aprašo 1 priedą nustatytas pareiginės algos pastoviosios dalies koeficientas gali būti didinamas iki 30 procentų, jiems įgijus nacionalinio masto pripažinimą, ir iki 50 procentų – tarptautinio masto pripažinimą.

8. Įstaigos vadovo pareiginės algos pastovioji dalis nurodoma darbo sutartyje.

9. Pareiginės algos pastoviosios dalies koeficientas nustatomas iš naujo pasikeitus darbuotojų pareigybių skaičiui (t. y. perėjus į kitą įstaigų grupę), vadovaujamo darbo patirčiai, pedagoginio darbo stažui, vadybinei kvalifikacinei kategorijai ar nustačius, kad įstaigos vadovo pareiginė alga (pastovioji dalis kartu su kintamąja dalimi) viršija praėjusio ketvirčio įstaigos darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius.

10. Įstaigos vadovas raštu informuoja Savivaldybės administraciją apie aplinkybes, turinčias įtakos naujo pastoviosios dalies koeficiento nustatymui. Savivaldybės administracijos įstaigos veiklą kuruojančio padalinio vadovas teikia motyvuotus siūlymus savivaldybės merui dėl įstaigos vadovo pareiginės algos pastoviosios dalies nustatymo.

11. Įstaigų vadovams, kurių darbo užmokestis, įsigaliojus Darbo apmokėjimo įstatymui, yra mažesnis, palyginti su iki šio įstatymo įsigaliojimo buvusiu nustatytu darbo užmokesčiu, ne ilgiau kaip iki 2018 m. sausio 31 d. mokamas iki 2016 m. gruodžio 31 d. jiems nustatytas darbo užmokestis (tarnybinis atlyginimas su priedais).

**III SKYRIUS**

 **PAREIGINĖS ALGOS KINTANOSIOS DALIES MOKĖJIMO TVARKA IR SĄLYGOS**

12. Įstaigų (išskyrus mokyklų) vadovams pareiginės algos kintamosios dalies nustatymas priklauso nuo praėjusių metų veiklos vertinimo pagal įstaigos vadovui nustatytas metines užduotis, siektinus rezultatus ir jų vertinimo rodiklius.

13. Pareiginės algos kintamoji dalis, atsižvelgiant į praėjusių metų veiklos vertinimą, nustatoma vieneriems metams ir gali siekti iki 50 procentų pareiginės algos pastoviosios dalies.

14. Įstaigos vadovo veiklą už praėjusius kalendorinius metus įvertinus labai gerai gali būti skiriama premija.

15. Įstaigos vadovo veiklą už praėjusius kalendorinius metus įvertinus gerai nustatoma iki 10 procentų kintamoji dalis.

16. Įstaigos vadovo veiklą už praėjusius kalendorinius metus įvertinus patenkinamai kintamoji dalis vienerius metus nenustatoma.

17. Įstaigos vadovo pareiginės algos kintamoji dalis gali būti nustatyta priėmimo į darbą metu, atsižvelgiant į darbuotojo profesinę kvalifikaciją ir jam keliamus uždavinius, tačiau ne didesnė kaip 20 procentų pareiginės algos pastoviosios dalies ir ne ilgiau kaip vieneriems metams.

18. Konkrečius pareiginės algos kintamosios dalies dydžius nustato savivaldybės meras įstaigų veiklą kuruojančių administracijos padalinių vadovų motyvuotu (suderintu su Finansų skyriaus vedėju dėl įstaigos darbo užmokesčio fondo) siūlymu.

19. Mokyklų vadovams pareiginės algos kintamoji dalis nenustatoma.

**IV SKYRIUS**

**PRIEMOKŲ IR PREMIJŲ SKYRIMAS**

20. Priemokos už papildomą darbo krūvį, kai yra padidėjęs darbų mastas, atliekant pareigybės aprašyme nustatytas funkcijas neviršijant nustatytos darbo laiko trukmės ar papildomų pareigų ar užduočių, nenustatytų pareigybės aprašyme ir suformuluotų raštu vykdymą, gali siekti iki 30 procentų pareiginės algos pastoviosios dalies dydžio. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio.

21. Konkrečius priemokų dydžius nustato savivaldybės meras Savivaldybės administracijos struktūrinio padalinio, kuruojančio įstaigos veiklą motyvuotu (suderintu su Finansų skyriaus vedėju dėl įstaigos darbo užmokesčio fondo) siūlymu.

22. Priemokos gali būti skiriamos:

22.1. už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės - 20 procentų įstaigos vadovui nustatytos pareiginės algos pastoviosios dalies dydžio;

22.2. už papildomų pareigų ar užduočių, nenustatytų pareigybės aprašyme ir suformuluotų raštu, vykdymą - 30 procentų įstaigos vadovui nustatytos pareiginės algos pastoviosios dalies dydžio:

22.2. 1. už vadovavimą įstaigos teritoriniams ugdymo skyriams- 5 procentų mokyklų nustatytos pareiginės algos pastoviosios dalies dydžio.

23. Sprendimą darbuotojams mokėti priemokas ir premijas priima savivaldybės meras Savivaldybės administracijos padalinių vadovų, kuruojančių įstaigų veiklą, motyvuotu (suderintu su Finansų skyriaus vedėju dėl įstaigos darbo užmokesčio fondo) siūlymu.

24. Įstaigų vadovams ne daugiau kaip vieną kartą per metus gali būti skiriamos premijos:

24.1. atlikus vienkartines ypač svarbias įstaigos veiklai užduotis ir asmeninių jubiliejų proga – iki 200 eurų;

24.2. įvertinus labai gerai įstaigos vadovo praėjusių kalendorinių metų veiklą - iki 100 eurų.

25. Premijos negali viršyti vadovui nustatytos pareiginės algos pastoviosios dalies dydžio ir skiriamos neviršijant įstaigai darbo užmokesčiui skirtų lėšų.

**V SKYRIUS**

**MATERIALINĖS PAŠALPOS SKYRIMAS**

26. Materialinė pašalpa įstaigos vadovui skiriama Savivaldybės mero potvarkiu iš jo vadovaujamai įstaigai skirtų lėšų.

27. Įstaigos vadovui, kurio materialinė būklė tapo sunki dėl jo pačio ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), taip pat išlaikytinių, kurių globėju ar rūpintoju yra paskirtas vadovas, ligos ar mirties, stichinės nelaimės ar turto netekimo, jeigu yra įstaigos vadovo rašytinis prašymas ir pateikti atitinkamą aplinkybę patvirtinantys dokumentai, gali būti skiriama iki 5 minimaliųjų mėnesinių algų dydžio materialinė pašalpa.

28. Mirus įstaigos vadovui, jo šeimos nariams gali būti išmokama iki 5 minimaliųjų mėnesinių algų dydžio materialinė pašalpa, jeigu yra jo šeimos narių rašytinis prašymas ir pateikti mirties faktą patvirtinantys dokumentai.

**VI SKYRIUS**

**BAIGIAMOSIOS NUOSTATOS**

29. Įstaigų vadovams taikomos ir kitos Lietuvos Respublikos darbo kodekse ir kituose teisės aktuose nustatytos darbo apmokėjimo sąlygos.

30. Šio Aprašo nuostatos, reglamentuojančios mokyklų vadovų darbo apmokėjimą, netenka galios 2017 m. rugpjūčio 31 d.

\_\_\_\_\_\_\_\_\_\_\_\_\_\_\_\_

 Molėtų rajono savivaldybės biudžetinių įstaigų

vadovų darbo apmokėjimo tvarkos aprašo

1 priedas

**ĮSTAIGŲ (NE MOKYKLŲ) VADOVŲ PAREIGINĖS ALGOS**

**PASTOVIOSIOS DALIES KOEFICIENTAI**

|  |  |  |
| --- | --- | --- |
| Įstaigos grupė | Vadovaujamo darbo patirtis (metais) | Pastoviosios dalies koeficientas |
| 50 ir mažiau darbuotojų  | iki 5 | 6,0 |
| nuo daugiau kaip 5 iki 10 | 6,6 |
| daugiau kaip 10 | 7,1 |

\_\_\_\_\_\_\_\_\_\_\_\_\_

Molėtų rajono savivaldybės biudžetinių įstaigų

vadovų darbo apmokėjimo tvarkos aprašo

2 priedas

**I SKYRIUS**

**MOKYKLŲ VADOVŲ PAREIGINĖS ALGOS PASTOVIOSIOS DALIES KOEFICIENTAI**

1. Ikimokyklinio ugdymo mokyklų:

|  |  |  |  |
| --- | --- | --- | --- |
| Ikimokyklinių ir priešmokyklinių grupių skaičius sausio 1 d. | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Vadovų, kuriems nesuteiktos vadybinės kvalifikacinės kategorijos |
| iki 13 | 5,6 | 5,8 | 6,1 |
| Vadovų, kuriems suteiktos vadybinės kvalifikacinės kategorijos |
| iki 13 |   |   |   |
| I kategorija | 8 | 8,4 | 8,8 |
| II kategorija | 7,1 | 7,4 | 8.43 |
| III kategorija | 6,4 | 6,7 | 7,07 |
| 13 ir daugiau |   |   |   |
| I kategorija | 9 | 9,5 | 10 |
| II kategorija | 8,1 | 8,3 | 8,7 |
| III kategorija | 7,2 | 7,5 | 7,7 |

2. Bendrojo ugdymo mokyklų

|  |  |  |  |
| --- | --- | --- | --- |
| Mokinių skaičius rugsėjo 1 d. | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Vadovų, kuriems nesuteiktos vadybinės kvalifikacinės kategorijos |
| iki 200 | 7 | 7,13 | 7,34 |
| 200–500 | 7,16 | 7,35 | 8.27 |
| Vadovų, kuriems suteiktos vadybinės kvalifikacinės kategorijos |
| iki 200 |   |   |   |
| I kategorija | 9 | 9,24 | 9,50 |
| II kategorija | 8,21 | 8,39 | 8,73 |
| III kategorija | 7,5 | 7,73 | 8.16 |
| 200–500 |   |   |   |
| I kategorija | 9,24 | 9,55 | 10,95 |
| II kategorija | 8,47 | 8,73 | 10,00 |
| III kategorija | 7,8 | 7,97 | 8,98 |

2.1. Vadovams nustatant pareiginės algos pastoviosios dalies koeficientus į mokinių skaičių įskaičiuojami priešmokyklinio ir ikimokyklinio ugdymo grupių vaikai.

3. Specialiųjų mokyklų - daugiafunkcių centrų:

|  |  |  |  |
| --- | --- | --- | --- |
| Mokinių skaičius sausio 1 d. | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Vadovų, kuriems nesuteiktos vadybinės kvalifikacinės kategorijos |
| iki 200 | 6,92 | 7,1 | 7,33 |
| Vadovų, kuriems suteiktos vadybinės kvalifikacinės kategorijos |
| iki 200 |   |   |   |
| I kategorija | 9,31 | 9,65 | 9,99 |
| II kategorija | 8,54 | 8,81 | 9,16 |
| III kategorija | 7,81 | 8 | 8,32 |

4. Neformaliojo vaikų švietimo mokyklų:

| Mokinių skaičius spalio 1 d. | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| --- | --- | --- | --- |
| Vadovų, kuriems nesuteiktos vadybinės kvalifikacinės kategorijos |
| iki 300 | 6,93 | 7,05 | 7,34 |
| Vadovų, kuriems suteiktos vadybinės kvalifikacinės kategorijos |
| iki 300 |   |   |   |
| I kategorija | 8,88 | 9,15 | 9,43 |
| II kategorija | 8,10 | 8,35 | 8,58 |
| III kategorija | 7,43 | 7,63 | 7,89 |

5. Neviršijant 45 procentų šio priedo 1, 2, 3 ir 4 punktuose nurodytų pareiginės algos pastoviosios dalies koeficientų, pareiginės algos pastoviosios dalies koeficientai:

5.1 didinami:

5.1.1. 20- procentų – gimnazijų ir jaunimo mokyklų, kuriose mokosi daugiau, kaip 350 mokinių, vadovams;

5.1.2. 10- procentų – gimnazijų ir jaunimo mokyklų, kuriose mokosi iki 350 mokinių, vadovams;

5.2. gali būti didinami:

5.2.1 .0,275 bazinio dydžio (toliau – BD) – įstaigų vadovams, įgijusiems mokslo laipsnį arba pedagoginį (mokslo) vardą;

5.2.2. 0,138 BD – įstaigų vadovams, kuriems nesuteikta vadybinė kvalifikacinė kategorija, tačiau jie yra įgiję magistro kvalifikacinį laipsnį.

**II** **SKYRIUS**

**ĮSTAIGŲ, NENURODYTŲ ŠIO PRIEDO I SKYRIUJE VADOVŲ PAREIGINĖS ALGOS PASTOVIOSIOS DALIES KOEFICIENTAI**

7. Įstaigų, nenurodytų šio priedo I skyriuje, vadovų, priskiriamų prie pedagoginių darbuotojų, pareiginės algos pastoviosios dalies koeficientai:

|  |  |  |  |
| --- | --- | --- | --- |
| Pareigybė | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Vadovų, priskiriamų prie pedagoginių darbuotojų, kuriems teisės aktų nustatyta tvarka nesuteikiamos vadybinės kvalifikacinės kategorijos |
| Vadovai | 6,6 | 7,24 | 8,03 |

8. Šiame skyriuje nurodytų įstaigų vadovams, priskirtiems prie pedagoginių darbuotojų, neviršijant 45 procentų pareiginės algos pastoviosios dalies koeficientų:

8.1. didinami šio priedo 9 punkte nurodytu atveju;

8.2. gali būti didinami 0,275 BD – įstaigų vadovams, priskiriamiems prie pedagoginių darbuotojų, įgijusiems mokslo laipsnį arba pedagoginį (mokslo) vardą.

**III** **skyrius**

**PAREIGINĖS ALGOS PASTOVIOSIOS DALIES KOEFICIENTŲ DIDINIMAS vadovams, DIRBANTIEMS SU MOKINIAIS, TURINČIAIS SPECIALIŲJŲ UGDYMOSI POREIKIŲ**

9. Darbuotojų, kuriems didinamas atitinkamas pareiginės algos pastoviosios dalies koeficientas, pareigų sąrašas:

| Įstaigos | Pareigos | Pareiginės algos pastoviosios dalies arba tarifinio atlygio padidinimas, procentais |
| --- | --- | --- |
| 1. Specialiosios mokyklos-daugiafunkciai centrai, skirti mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių,  | Įstaigos vadovas | 5–20 |
| 2. Ikimokyklinio ugdymo mokyklos, ikimokyklinio ugdymo mokyklų grupės, skirtos mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių | Įstaigos vadovas  | 5–20 |
| 3. Pedagoginės psichologinės tarnybos (švietimo pagalbos tarnybos) | Įstaigos vadovas | 5–20 |

10. Ikimokyklinio ugdymo mokyklos, bendrosios bendrojo ugdymo mokyklos, kurioje mokosi 10 ir daugiau mokinių, kuriems pedagoginės psichologinės tarnybos arba švietimo pagalbos tarnybos dėl įgimtų ar įgytų sutrikimų yra nustačiusios vidutinius, didelius ar labai didelius specialiuosius ugdymosi poreikius, vadovui arba vadovo pavaduotojui, atsakingam už darbą su specialiųjų ugdymosi poreikių turinčiais mokiniais, pareiginės algos pastoviosios dalies koeficientas didinamas iki 5 procentų.

\_\_\_\_\_\_\_\_\_\_\_\_\_\_\_\_\_\_\_\_